CELEX: 22019D1236
Language: sl
Date: 2019-04-11 00:00:00
Title: Sklep Skupnega odbora EGP št. 106/2019 z dne 11. aprila 2019 o spremembi Priloge XIII (Promet) k Sporazumu EGP [2019/1236]

18.7.2019   
               
               
                  SL
               
               
                  Uradni list Evropske unije
               
               
                  L 192/62
               
            
         SKLEP SKUPNEGA ODBORA EGP št. 106/2019
         z dne 11. aprila 2019
         o spremembi Priloge XIII (Promet) k Sporazumu EGP [2019/1236]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2019/502 Evropskega parlamenta in Sveta z dne 25. marca 2019 o skupnih pravilih za zagotavljanje osnovne letalske povezljivosti v zvezi z izstopom Združenega kraljestva Velika Britanija in Severna Irska iz Unije (1) je treba vključiti v Sporazum EGP.
                  
               
                     (2)
                  
                  
                     Sklep se nanaša na vključitev enostranskih ukrepov EU ob nepredvidljivih dogodkih v Sporazum EGP, ki so bili sprejeti za zagotovitev dobrega delovanja notranjega trga v slučaju izstopa Združenega kraljestva iz EU brez sporazuma (scenarij brez dogovora). Sporazum EGP ni oblikovan tako, da bi obravnaval odnose med državami EGP in Združenim kraljestvom kot tretjo državo. Zato se ta vključitev sprejme izjemoma in pod pogojem, da se uporaba ukrepov ob nepredvidljivih dogodkih omeji na zelo kratko obdobje po izstopu. Ta vključitev se ne more uporabiti kot precedens v prihodnosti in v drugih primerih, povezanih z ukrepi EU za tretje države.
                  
               
                     (3)
                  
                  
                     Prilogo XIII k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Za točko 64c (Direktiva Sveta 96/67/ES) Priloge XIII k Sporazumu EGP se vstavi naslednje:
            
               
                           „64d.
                        
                        
                           
                              32019 R 0502: Uredba (EU) 2019/502 Evropskega parlamenta in Sveta z dne 25. marca 2019 o skupnih pravilih za zagotavljanje osnovne letalske povezljivosti v zvezi z izstopom Združenega kraljestva Velika Britanija in Severna Irska iz Unije (UL L 85 I, 27.3.2019, str. 49).
                           Za namene tega sporazuma se določbe Uredbe uporabljajo z naslednjimi prilagoditvami:
                           
                                       (a)
                                    
                                    
                                       Člen 4(3) se ne uporablja za države Efte.
                                    
                                 
                                       (b)
                                    
                                    
                                       V členu 15 se doda naslednji odstavek:
                                       
                                          ‚4.   Države Efte v celoti sodelujejo v odboru, ustanovljenem na podlagi odstavka 1, in imajo v njem iste pravice in obveznosti kot države članice EU, razen glasovalne pravice.‘“
                                       
                                    
                                 
                     
         
         
            Člen 2
            Besedilo Uredbe (EU) 2019/502 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 11. aprila 2019 ali dan po predložitvi zadnjega uradnega obvestila v skladu s členom 103(1) Sporazuma EGP (*1), če slednji nastopi pozneje.
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 11. aprila 2019
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 85 I, 27.3.2019, str. 49.
         
         
            (*1)  Navedena ni nobena ustavna zahteva.